સેબીએ આઈસીઆઈસીઆઈ બેન્ક, ચંદા કોચર અને અન્યોને આ કેસમાં કારણદર્શક નોટિસ આપી છે અને તેમના જવાબની રાહ જોવાય છે. તેમના જવાબ આવશે પછી ચુકાદો આપશે. સેબીની તપાસ ઉપરાંત આઈસીઆઈસીઆઈ બેન્કના બોર્ડે સ્વતંત્ર તપાસ પણ કરાવી છે અને તેને પગલે ચંદા કોચર હાલ રજા પર ઊતરી ગયા છે. પ્રાથમિક રિપોર્ટને આધારે સેબીએ એવું તારણ કાઢ્યું છે કે આઈસીઆઈસીઆઈ બેન્કે વીડિયોકોન સાથે કરેલા ટ્રાન્ઝેક્શનમાં પરસ્પર હિતના ટકરાવ હતા. ચંદા કોચરે પતિ દીપક કોચર દ્વારા વીડિયોકોન સાથે થયેલા ડીલની વિગત જાહેર ન કરીને લિસ્ટિંગ કરારની જોગવાઈનું પાલન નથી કર્યું. બેન્કના ડિરેક્ટરોએ પણ નિયમોનું પાલન નથી કર્યું.